Denveras "Nuggets" (1948—1950)
Šis raksts ir par agrāko klubu. Par pašreizējo klubu skatīt rakstu Denveras "Nuggets". Denveras "Nuggets" (angļu: Denver Nuggets) bija profesionāls ASV basketbola klubs, kas bija bāzēts Denverā, Kolorādo štatā, ASV. Sākotnēji klubs spēlēja Nacionālajā basketbola līgā no 1948. līdz 1949. gadam. 1949.—1950. gada sezonu tas aizvadīja Nacionālajā basketbola asociācijā. Mājas spēles komanda aizvadīja Auditorium Arena arēnā. Šis bija pirmais profesionālais klubs Kolorādo štatā.